Falastinlik jurnalist G‘azodagi namoyishlar chog‘ida olgan jarohatidan vafot etdi

Falastinlik fotomuxbir G‘azo sektori va Isroil chegarasida yuz bergan ommaviy namoyishlarni yoritish chog‘ida olgan jarohatidan vafot etdi. Bu haqda “RIA Novosti” xabar berdi.

Isroil qo‘shinlari o‘qi ostida qolgan Ahmad Abu Husayn mart oyining oxirida boshlangan namoyishlar vaqtida halok bo‘lgan ikkinchi OAV xodimi bo‘ldi.
Isroillik askarning o‘qidan yaralangan jurnalist ikki hafta hayot uchun kurashgan. Ma’lumotlarga ko‘ra, 25 yoshli Abu Husayn mahalliy axborot agentligining muxbiri bo‘lgan.
Namoyishlar chog‘ida qariyb 40 nafar falastinlik halok bo‘lgan, yuzlab kishilar jarohat olgan.